Lav et referat af nedenstående tekst:

Tekst:
Hvis man stod tidligt op tordsag morgen, kunne man godt forledes til at tro, at dagen ville komme til at stå på overskyet vejr. Men fortvivl ej. Allerede nu er de høje skyer mange steder godt på vej til at fordufte, og som TV-station kan man trygt genudsende vejrudsigten fra tidligere på ugen: Der bliver varmt og solrigt - sæt kursen mod stranden. Temperaturerne runder 20 grader senest klokken 10.00 og ud på eftermiddagen kommer vi helt op på 28 grader omkring Aalborg, i Himmerland og i det indre Vendsyssel mens man i Frederikshavn, på Læsø og i Thy må "nøjes" med mellem 21 og 24 grader - og naturligvis masser af sol. UV-indekset der indikerer hvor kraftige (og skadelige) solens stråler er, vil komme op på 6. Det er noget af det højeste, man kan forvente på vores breddegrader og det indikerer altså at risikoen for solskolding er stor - og at solcreme er en absolut nødvendighed, hvis man skal opholde sig udenfor. Til aften vil temperaturerne falde langsomt og til solnedgang, omkring klokken 22, vil termometeret vise behagelige 18 til 22 grader. Perfekt vejr til en aftendukkert.

Referat:
Torsdag morgen startede skyet ud, men sommersolen har bestemt ikke forladt Nordjylland.